wannaphong/clean_thaiwikipedia huggingface dataset:
# นาเดีย สุทธิกุลพานิช
นาเดีย สุทธิกุลพานิช ชื่อจริง ฤทัย สุทธิกุลพานิช ชื่อเล่น นาเดีย จบการศึกษาด้าน Marketing Advertising จาก London College of Printing ที่ลอนดอน ประเทศอังกฤษ เป็นศิลปินเดี่ยวหญิงในสังกัด เบเกอรี่มิวสิค เคยมีผลงานเพลงที่มีชื่อเสียง อย่าง "คนไม่พิเศษ"

ปัจจุบัน นาเดีย ทำงานในตำแหน่ง Strategic Planner ให้กับบริษัท Lowe World Wide Ltd. มีหน้าที่ในการศึกษากลุ่มผู้บริโภคในประเทศไทย เวียดนาม และอินโดนีเซีย

และได้กลับมาในคอนเสิร์ต "Boyd Ko Family Christmas Together" ในวันเสาร์ที่ 28 ธันวาคม 2556

 ผลงานดนตรี 
 ผลงานเดี่ยว 
 อัลบั้ม "Welcome Sweet Morning" ในสังกัด เบเกอรี่มิวสิค (วางจำหน่าย 30 พฤศจิกายน พ.ศ. 2543)
 โลกใบใหม่ (My Happy Day)
 Happy Anniversary
 พรุ่งนี้ (Tomorrow)
 หวานฉ่ำ (So Nice)
 รัก...ฉันรักเธอ (Just Listen To Me Once)
 คนไม่พิเศษ (Someone Not So Special)
 เธอทำให้โลกนี้สวยดีไปหมดทุกอย่าง (You Make This World So Beautiful)
 Happy Anniversary (Darth Fader Mix)
 รัก...ฉันรักเธอ (Acoustic Version)
 คนไม่พิเศษ (Thai's Radio Pop Mix)
 อัลบั้ม "Resources To Keep My Life Vital" ในสังกัด เบเกอรี่มิวสิค (วางจำหน่าย 7 กันยายน พ.ศ. 2544)
 Will I Be Lucky? (ฉันจะโชคดีเหมือนแม่ฉันนี้บ้างไหม?)
 Relieved โล่งอก
 ข้างใน
 Galaxy Of Love
 Don't Blame It On Chocolate
 บีบ
 Resource To Keep My Life Vital
 โลกใบใหญ่ (Stylish Nonsense Mix)
 บีบ (Global Warming Mix)
 พรุ่งนี้ (Return To Retro Mix)

 ผลงานร่วมกับศิลปินกลุ่มอื่น 
 เพลง "สงสัย" ร่วมกับ สมเกียรติ อริยะชัยพาณิชย์ ในอัลบั้ม Mr.Z Return To Retro สังกัด เบเกอรี่มิวสิค
 เพลง "ใส.....ใส (Acoustic Version)" ในอัลบั้ม Sound Revisited ในสังกัด เบเกอรี่มิวสิค (วางจำหน่าย 1 สิงหาคม พ.ศ. 2546)
 เพลง "พอ" ร้องร่วมกับ กฤษดา สุโกศล แคลปป์ ในซิงเกิล "พอ" ของ บอย โกสิยพงษ์ สังกัด เบเกอรี่มิวสิค
 เพลง "Honeymoon" ร่วมกับศิลปินกลุ่ม ฟลัวร์ ในสังกัด เบเกอรี่มิวสิค
# รายชื่อนักร้องและกลุ่มศิลปินในเบเกอรี่มิวสิค
รายชื่อนักร้อง, กลุ่มดนตรีและวงดนตรีในสังกัดเบเกอรี่มิวสิค ตั้งแต่อดีตจวบจนปัจจุบัน นับรวมทั้งหมดทุกสังกัดในเครือ ไม่ว่าจะหมดสัญญากับสังกัดนี้แล้วหรือไม่ก็ตาม

 ก 
 กมลา สุโกศล
 กรู๊ฟไรเดอร์ส (Groove Riders)

 ค 
 คริสติน มารี นีเวล (คริสติน)
 เครสเชนโด้ (Crescendo)

 ง 

 จ 
 โจอี้ บอย

 ฉ 

 ช 
 ชลาทิศ ตันติวุฒ (เบน)
 ซ 
 ซิลลี่ฟูลส์ (Silly Fools)
 ซีเปีย (Sepia)
 โซลอาฟเตอร์ซิกซ์ (Soul After Six)

 ฌ 

 ด 
 เดอะ ซัน (The Sun)

 ต 
 ตรัย ภูมิรัตน (บอย)
 ถ  ท 
 ทีฟอร์ทรี (Tea For Three)
 ไทรอัมพ์ส คิงดอม (Triumphs Kingdom)
 ธ 
ธีร์ ไชยเดช

 น 
 นภ พรชำนิ
 นาเดีย สุทธิกุลพานิช
 นีซ (Niece)

 บ 
 บอย โกสิยพงษ์
 บีน (Bean)
 บีไฟว์ (B5)

 ป 
 ปิยะ ศาสตรวาหา (โป้)
 ผ 

 ฝ 

 พ 
 พนัส วิวัฒน์พนชาติ
 พรู (Pru)
 พอส (Pause)
 พิกซิล (Pixyl)
 พีโอพี (P.O.P)

 ฟ 
 ฟลัว (Flure)

 ม 
 มิสเตอร์ซิสเตอร์ (Mr.Sister)
 โมเดิร์นด็อก (Modern Dog) ย 
 โยคี เพลย์บอย (Yokee Playboys)

 ร 
 รัดเกล้า อามระดิษ

 ล 

 ว 
 วันศิริ โภคกุลกานนท์ (ออย)
 วิเศษนิยม
 วชิรปิลันธ์ โชคเจริญรัตน์ (ริค)
 ศ 
 ศักดิ์สิทธิ์ เวชสุภาพร (โต๋)

 ส 
 สมเกียรติ อริยะชัยพาณิชย์
 สโตนโซล (Stone Soul)
 สายชล ระดมกิจ

 ห

 โหน่ง พิมพ์ลักษณ์

 อ 
 ออย (Oil)
 อรอรีย์ จุฬารัตน์
 อัมรินทร์ เหลืองบริบูรณ์ (โจ้)
 เอช (H)

 ฮ 

!
หมวดหมู่:รายชื่อศิลปินแบ่งตามสังกัดค่ายเพลงไทย
# ทไวไลต์
ทไวไลต์ หรือสะกด ทไวไลท์ ทับศัพท์จาก Twilight อาจหมายถึง

 ยามค่ำ เพลงพระราชนิพนธ์
 ทไวไลท์ (ชุดนิยาย) ชุดนวนิยาย ประพันธ์โดย สเตฟานี่ เมเยอร์ มีทั้งหมด 4 เล่ม
 ภาพยนตร์ที่สร้างขึ้นจากนวนิยายชุดเดียวกัน 
 แวมไพร์ ทไวไลท์ พ.ศ. 2551
 แวมไพร์ ทไวไลท์ 2 นิวมูน พ.ศ. 2552

 ในความหมายภาษาอังกฤษ
 สนธยา
# สนธยา
สนธยา หรือ โพล้เพล้ สนธยา ตาม พจนานุกรมฉบับราชบัณฑิตยสถาน พ.ศ. 2542 หมายถึง ช่วงเวลาก่อนดวงอาทิตย์ขึ้น หรือหลังจากดวงอาทิตย์ตกไปแล้ว เมื่อแสงจากดวงอาทิตย์ที่ยังกระจายอยู่ในชั้นบรรยากาศชั้นบน ได้ส่องมายังชั้นบรรยากาศชั้นล่างและพื้นผิวโลก ทำให้ขณะนั้นเห็นท้องฟ้าบริเวณใกล้กับขอบฟ้าเป็นสีเหลือง ส้ม หรือแดง ซึ่งแสงลักษณะนี้ในภาษาไทยเรียกว่า ผีตากผ้าอ้อม
 
 นิยาม 
คำจำกัดความต่อไปนี้ได้ถูกกำหนดขึ้นและได้รับการยอมรับอย่างเป็นสากล
 สนธยาทางพลเรือน (Civil twilight) ในตอนเช้าเริ่มต้นเมื่อจุดศูนย์กลางของดวงอาทิตย์อยู่ต่ำกว่าขอบฟ้าเป็นระยะ 6 องศาบนทรงกลมท้องฟ้า จนกระทั่งดวงอาทิตย์ขึ้น และในตอนเย็นเริ่มต้นเมื่อดวงอาทิตย์ตก จนกระทั่งเมื่อจุดศูนย์กลางของดวงอาทิตย์อยู่ต่ำกว่าขอบฟ้า 6 องศา
 สนธยาทางการเดินเรือ (Nautical twilight) เป็นช่วงเวลาที่จุดศูนย์กลางของดวงอาทิตย์อยู่ต่ำกว่าขอบฟ้าเป็นระยะ 6 ถึง 12 องศา ทั้งตอนเช้าและตอนเย็น
 สนธยาทางดาราศาสตร์ (Astronomical twilight) เป็นช่วงเวลาที่จุดศูนย์กลางของดวงอาทิตย์อยู่ต่ำกว่าขอบฟ้าเป็นระยะ 12 ถึง 18 องศา ทั้งตอนเช้าและตอนเย็น Rise, Set, and Twilight Definitions". US Naval Observatory. United States Navy. ]Length of Day and Twilight
# องค์การมหาชน
องค์การมหาชน เป็นหน่วยงานของรัฐบาลไทยประเภทที่สาม นอกเหนือจากส่วนราชการและรัฐวิสาหกิจ เริ่มตั้งขึ้นตามพระราชบัญญัติองค์การมหาชน พ.ศ. 2542 เพื่อให้เกิดความคล่องตัวและมีการใช้ประโยชน์ในทรัพยากรและบุคลากรให้เกิดประสิทธิภาพและประสิทธิผลสูงสุด ตลอดจนเพื่อบูรณาการให้ผู้เกี่ยวข้องทั้งหมดเข้าร่วมกันทำงานอย่างมีเอกภาพ และประสานงานกันเพื่อความรวดเร็วในการดำเนินงาน ซึ่งต้องอาศัยความเร่งด่วนพระราชบัญญัติองค์การมหาชน พ.ศ. 2542

 การจัดตั้งองค์การมหาชน 
 รัฐบาลตราพระราชกฤษฎีกาจัดตั้งองค์การมหาชนตามมาตรา 5 พ.ร.บ.องค์การมหาชน พ.ศ. 2542
 ออกพระราชบัญญัติเฉพาะสำหรับหน่วยงานนั้นๆ โดยกำหนดให้เป็นองค์การมหาชนองค์การมหาชนที่จัดตั้งตาม พ.ร.บ. เฉพาะ

 แนวคิดและหลักการขององค์การมหาชน 
องค์การมหาชน เป็นองค์กรของรัฐประเภทหนึ่งที่กำหนดขึ้นเพื่อทำบริการสาธารณะที่กฎหมายกำหนดให้เป็นหน้าที่ของรัฐที่ต้องการประสิทธิภาพสูง โดยมิได้กำไรจากการบริการ มีวัฒนธรรมองค์กรเหมือนภาคธุรกิจ ที่สามารถใช้ประโยชน์จากทรัพยากรให้มีประสิทธิภาพสูงสุด ซึ่งไม่สามารถ ดำเนินการได้ในส่วนราชการซึ่งเป็นองค์การแบบราชการ (Bureaucratic model)

องค์การมหาชนมีสถานะเป็นหน่วยงานของรัฐและเป็นนิติบุคคล จัดตั้งขึ้นตามพระราชบัญญัติองค์การมหาชน พ.ศ. 2542 และพระราชกฤษฎีกาจัดตั้งหน่วยงาน เพื่อรับผิดชอบภารกิจของรัฐในการให้บริการสาธารณะหรือดำเนินกิจกรรมเฉพาะด้านที่ภาครัฐยังจำเป็นต้องดำเนินการและจัดให้มี หรือภาครัฐต้องมีบทบาทให้การสนับสนุนในเรื่องงบประมาณเพื่อให้เกิดการดำเนินงาน เป็นบริการในส่วนที่รัฐต้องการส่งเสริม หรือเป็นบทบาทของรัฐในการให้บริการ การแทรกแซงตลาด หรือบริการที่ภาคเอกชนยังไม่สนใจหรือมีศักยภาพที่จะดำเนินการ

หลักเกณฑ์พื้นฐานในการจัดตั้งองค์การมหาชนได้มีบัญญัติไว้ในมาตรา 5 แห่งพระราชบัญญัติองค์การมหาชน พ.ศ. 2542 ซึ่งสามารถแยกแยะองค์ประกอบในการจัดตั้งได้ 3 ประการ คือ
 เมื่อรัฐบาลมีนโยบายด้านใดด้านหนึ่งโดยเฉพาะเพื่อจัดทำบริการสาธารณะ
 แผนงานการจัดทำบริการสาธารณะนั้นมีความเหมาะสมที่จะจัดตั้งหน่วยงานบริหารขึ้นใหม่ที่แตกต่างไปจากส่วนราชการและรัฐวิสาหกิจ
 การจัดตั้งหน่วยบริหารขึ้นใหม่นั้นมีความมุ่งหมายให้มีการใช้ประโยชน์ทรัพยากรและบุคลากรให้มีประสิทธิภาพสูงสุด 

 รายชื่อองค์การมหาชน 

องค์การมหาชน แบ่งออกเป็นองค์การมหาชนที่จัดตั้งขึ้นตามพระราชบัญญัติองค์การมหาชน พ.ศ. 2542 โดยออกเป็นพระราชกฤษฎีกา จำนวน 39 แห่งวาระปฏิรูปพิเศษ 7: การปฏิรูปองค์การมหาชนสภาปฏิรูปแห่งชาติ และองค์การมหาชนที่จัดตั้งขึ้นโดยพระราชบัญญัติเฉพาะ จำนวน 15 แห่งองค์การมหาชนที่จัดตั้งตาม พ.ร.บ. เฉพาะ อีกทั้งยังหมายความรวมถึงสถาบันอุดมศึกษาในกำกับของรัฐบาล จำนวน 16 แห่งด้วยมหาวิทยาลัย
# มิสเตอร์ยูนิเวอร์แซลแอมบาสซาเดอร์ไทยแลนด์
มิสเตอร์ยูนิเวอร์แซลแอมบาสซาเดอร์ไทยแลนด์  เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2558  ผู้ชนะเลิศเป็นผู้แทนประเทศไทยเข้าประกวดมิสเตอร์ยูนิเวอร์แซลแอมบาสซเดอร์

 รายนามผู้ได้รับตำแหน่งมิสเตอร์ยูนิเวอร์แซลแอมบาสซาเดอร์ไทยแลนด์ 
ปี พ.ศ. (ค.ศ.)ผู้ดำรงตำแหน่งจังหวัดสถานที่จัดประกวดจังหวัดเจ้าภาพผู้เข้าประกวด 2560 (2017)ถิรวัฒน์ มาตยาบุญการประกวด Miss&Missqueen&Mister xc thailand 2017 . เรียกข้อมูลเมื่อ 22 พฤษภาคม พ.ศ. 2561.เชียงใหม่ศูนย์การค้าเมญ่า ไลฟ์สไตล์ชอปปิ้งเชียงใหม่15MISS & MISS QUEEN & MISTER XC THAILAND 2017 . เรียกข้อมูลเมื่อ 22 พฤษภาคม พ.ศ. 2561.Miss&Miss queen&Mister xc thailand 2017 . เรียกข้อมูลเมื่อ 22 พฤษภาคม พ.ศ. 2561.MISS & MISS QUEEN & MISTER XC THAILAND 2017 . เรียกข้อมูลเมื่อ 22 พฤษภาคม พ.ศ. 2561. 2559 (2016)กฤตยศ กาญจนดุลยลโฉมหนุ่มหล่อ! MIster Universal Ambassador Thailand 2016 คนใหม่!! . เรียกข้อมูลเมื่อ 22 พฤษภาคม พ.ศ. 2561.Mr.Universal Ambassador Thailand 2016  . เรียกข้อมูลเมื่อ 22 พฤษภาคม พ.ศ. 2561.นครศรีธรรมราชศูนย์ประชุมสตาร์เวลล์นครราชสีมา27พอร์ตเทรต ผู้เข้าประกวด 27 คนสุดท้าย Mr. Universal Ambassador Thailand 2016 . เรียกข้อมูลเมื่อ 22 พฤษภาคม พ.ศ. 2561.Mr. Universal Ambassador Thailand 2016 . เรียกข้อมูลเมื่อ 22 พฤษภาคม พ.ศ. 2561. 2558 (2015)กฤชฎา จำปาแก้วKrichada Jampakaew: Mister Universal Ambassador Thailand 2015 . เรียกข้อมูลเมื่อ 22 พฤษภาคม พ.ศ. 2561.นครราชสีมาศูนย์การค้าเดอะมอลล์ ช็อปปิ้ง เซ็นเตอร์นครราชสีมา14Candidates Mr.Universal Ambassador Thailand 2015 . เรียกข้อมูลเมื่อ 22 พฤษภาคม พ.ศ. 2561.Mr. Universal Ambassador Thailand 2015 . เรียกข้อมูลเมื่อ 22 พฤษภาคม พ.ศ. 2561.

 เรียงลำดับจังหวัดของผู้ชนะ 
จังหวัดจำนวนปีที่ชนะเชียงใหม่ 1 2017นครศรีธรรมราช 2016นครราชสีมา 2015
  รองชนะเลิศ 
ปีรองอันดับ 1รองอันดับ 2รองอันดับ 3รองอันดับ 4 2560 วริษฐ แก้วกาศ, รติพงษ์ ณัฐวิโรจน์ดิตถ์--- 2559 เจริญศิลป์ กิ่งบู ทัตเทพ จันทรเสนา-- 2558 บุรุษ ลันขุนทดปริวรรต ศรีอัศวิน ธิติวัฒน์ เทียมรัตน์  อนุชา เชียวเกตวิทย์

 ผลงานการประกวดระดับนานาชาติ 
สัญลักษณ์สี

 มิสเตอร์ยูนิเวอร์แซลแอมบาสซาเดอร์ 

ปีผู้ดำรงตำแหน่งจังหวัดตำแหน่งในการประกวดรางวัลพิเศษ 2019 ศักรินทร์ คชชาสุรินทร์รองอันดับ 2ขวัญใจชางภาพสื่อมวลชนชุดกิโมโนยอดเยี่ยมพีเพิ้ลชอยส์ อวอร์ด - มิสโสโสโลจี 2018ชิษณุพงษ์ เศิกศิริพะเยารองอันดับ 2 2017 ถิรวัฒน์ มาตยาบุญเชียงใหม่เข้ารอบ 10 คนสุดท้าย 2016 กฤตยศ กาญจนดุลกรุงเทพมหานคร ไม่ผ่านเข้ารอบ 2015 กฤชฎา จำปาแก้วนครราชสีมาเข้ารอบ 10 คนสุดท้าย
# ความรู้สึก
ความรู้สึกนั้นถ่ายทอดข้อมูลเกี่ยวกับสถานการณ์ ทั้งระดับจิตสำนึกและจิตใต้สำนึก ผ่านอย่างน้อย 30 ประสาทเคมี ซึ่งทำปฏิกิริยาเดี่ยวหรือร่วมกันอย่างซับซ้อน

ยกตัวอย่างเช่นความรู้สึกกลัว แปลอย่างกว้าง ๆ ความกลัวเป็นการคาดการณ์ถึงอันตรายหรือความเจ็บปวด ความกลัวเพิ่มสารเคมีในสมองเช่น adrenalin และ cortisol ความกลัวนั้นมีประโยชน์ เพราะมันเกิดจากสิ่งรอบกายซึ่งบ่งบอกถึงความเสี่ยงต่ออันตรายหรือ การประเชิญกับอันตรายโดยตรง ถึงกระนั้นก็ดี บางครั้งในสถานการณ์ที่ไม่มีภัย ความนึกคิด จิตใต้สำนึก และ จินตนาการ ก็สามารถก็ให้เกิดความกลัวได้

การหยั่งรู้ถึงสิ่งรอบกายนั้นไม่จำเป็นว่าผู้เห็นต้องมีปฏิกิริยาโต้ตอบเหมือนกัน ขึ้นอยู่กับความเป็นไปได้ในวิธีที่ผู้เห็นจัดการกับสถานการณ์ การเกี่ยวเนื่องของสถานการณ์กันอดีตของผู้เห็น และ อีกหลากหลายปัจจัย

ความคิดและความรู้สึกนั้น ส่วนใหญ่จะมาด้วยกัน ความคิดเป็นการเปรียบเทียบข้อมูลของของบางอย่าง ในระหว่างที่ความรู้สึกเป็นการวิเคราะห์ความแตกต่างของของจากภายใน เมื่อความคิดเชื่อมโยงถึงสาเหตุของความแตกต่างของของบางอย่าง ความหยั่งรู้จึงเชื่อมกับลักษณะชึ่งถูกเลือกโดยประสบการณ์ในอดีต สิ่งนี้เรียกว่าอารมณ์
# เรียม ดาราน้อย
เรียม ดาราน้อย เป็นนักร้องลูกทุ่งหญิงชาวระยอง อดีตเคยเป็นนักร้องเชียร์รำวงชั้นเต้ย จากวง "ดาราน้อย" อันโด่งดัง โชคพาวาสนาส่ง ได้พบกับราชาเพลงลูกทุ่ง  สุรพล สมบัติเจริญ ที่ไปเปิดการแสดงแถวบ้านเกิดของเธอ จนเป็นที่มาของ "เรียม ดาราน้อย" ที่มีชื่อเสียงโด่งดังคับฟ้าในเวลาต่อมา

 ประวัติ 

เรียม ดาราน้อย  มีชื่อจริง-นามสกุลจริงว่า  อำไพ(สุธี) จำนงค์วารี เกิดเมื่อวันที่ 8  ตุลาคม  พ.ศ. 2492  ที่ตำบลชากพง อำเภอแกลง  จังหวัดระยอง  คุณพ่อชื่อพ่อสำเรียง คุณแม่ชื่อแม่ทบ  จำนงค์วารี  เรียนจบการศึกษาภาคบังคับ (ป.4) ที่โรงเรียนวังเฉลา  อาชีพหลักของครอบครัว คือทำสวน  เรียม ดาราน้อย มีพี่น้องถึง 11 คน ตัวเองเป็นคนที่ 9

ปัจจุบันอยู่กับครอบครัว  มีบุตร 2 คน คือ น้องปู น.ส.รัศมี เลขวรนันท์ และ น้องปลา  นายนริศ เลขวรนันท์  ทำกิจการออกแบบตกแต่งภายใน บริษัท ห้างร้าน หรือสำนักงาน

 วงการเพลง 
   
วันหนึ่งรำวงคณะ " ดาราน้อย " ไปแสดงแถวบ้านเกิด บังเอิญวงดนตรีสุรพล สมบัติเจริญมาเปิดทำการแสดงด้วย สุรพลได้ยินเสียงก็ถูกใจ และชักชวนมาอยู่วงสุรพลในที่สุด "อัดเพลงแรกก็ดังทันที "จ้างก็ไม่จอง" งานประพันธ์ของครูสุรพล สมบัติเจริญ  ร้องแก้กับเพลง หัวใจผมว่าง ปีนั้นถ้าจำไม่ผิด 2509 อยู่กับวงสุรพล ได้เพียงไม่นาน สุรพลโดนลอบยิงเสียชีวิต ที่วิกแสงจันทร์ นครปฐม (16 สิงหาคม 2511) บรรดาลูกศิษย์ก็ออกมาตั้งคณะ "ศิษย์สุรพล" เรียม ก็มาอยู่ด้วย คราวนี้อัดเพลง "ที่รักเรารักกันไม่ได้" งานประพันธ์ของจิตรกร บัวเนียม ดังสุด ๆ จนออกมาตั้งคณะวงดนตรีเป็นของตัวเอง

เพลงที่เรียม ดาราน้อย ใช้เป็นแม่แบบในการร้องเชียร์รำวงยุคแรก ๆ ส่วนใหญ่เป็นเพลงของศิลปินแห่งชาติ "ผ่องศรี วรนุช"  โดยเฉพาะเพลง "ด่วนพิศวาส" เธอชอบร้องมาก และร้องได้ดีที่สุด "ชื่อเรียม ดาราน้อย" ชื่อนี้ราชาเพลงลูกทุ่งสุรพล บรรจงตั้งให้ ประวัติเรียม ดาราน้อย ประวัติเรียม ดาราน้อย

 เพลงสร้างชื่อ 
 ที่รักเรารักกันไม่ได้ 
 แว่วเสียงซึง
 หยุดก่อนผู้ชายเจ้าชู้
 จ้างก็ไม่จอง
 น้องก็แน่
 ที่รักฉันยอมเสียสละ
 คอยวันเธอใจเดียว
 โกรธพี่ไม่ลง  
 ฮักแต้บ่มี 
 แม่น้ำวิปโยค 
 กลับชลบุรีเถิดพี่

 ภาพยนตร์ 

 ม้ามืด (2513)
 สวรรค์บ้านนา (2513)

 เกียรติยศ 
 แผ่นเสียงทองคำพระราชทาน จากเพลง ที่รักเรารักกันไม่ได้ ปี พ.ศ. 2514
 รางวัลกึ่งศตวรรษลูกทุ่งไทย จากเพลง ที่รักเรารักกันไม่ได้
# แหลมทอง บัวไทย
แหลมทอง บัวไทย (เกิดเมื่อกรกฎาคม พ.ศ. 2493) หรือชื่อเดิมคือมานิจ ฉุนจุ้ย เป็นนักร้องลูกทุ่งชาวไทยพิจิตร มาจากดินแดนของหลวงพ่อเงิน เขามีความใฝ่ฝันอยากจะเป็นนักร้องลูกทุ่งตั้งแต่สมัยยังเป็นวัยรุ่น เขาเดินทางออกจากบ้านไปที่กรุงเทพมหานคร จนสุดท้าย เขาก็ได้เป็นนักร้องอย่างที่ต้องการ โดยเฉพาะเพลง "ปราณีที่รัก" ที่ดังไปทั่วประเทศไทย

 ประวัติ 
แหลมทอง บัวไทย มีชื่อและนามสกุลจริงว่า มานิจ ฉุนจุ้ย เกิดเมื่อวันจันทร์ เดือนกรกฎาคม พ.ศ. 2493 ณ บ้านเลขที่ 65 หมู่ที่ 1 บ้านวัดทับทิม ตำบลท่าบัว อำเภอโพทะเล จังหวัดพิจิตร คุณพ่อชื่อพ่อแถม บัวไทย คุณแม่ชื่อแม่รัก ฉุนจุ้ย เขาจบการศึกษาชั้นประถมศึกษาปีที่ 4 ที่โรงเรียนวัดทับทิม (สมัยก่อนเรียนศาลาวัด)

 เข้าวงการ 
หลังจากช่วยพ่อแม่ทำไร่ไถนาอยู่ระยะหนึ่ง  เขาอยากเป็นนักร้องมาก  จึงหนีออกจากบ้านมาสมัครเป็นนักร้องวงดังสมัยนั้นคือ วงรวมดาวกระจาย ของครูสำเนียง ม่วงทอง แต่ไปมาสมัครกับครูหลายครั้งครูก็ไม่สนใจ จึงกลับบ้าน เพื่อน ๆ ต่างก็กล่าวแซวว่า "เป็นไงไอ้นักร้องไส้แห้ง กลับมาแล้วหรือ" ซึ่งทำให้แหลมทองรู้สึกว่าดูถูกและจะต้องเอาชนะให้ได้

ต่อมา เขาก็มาสมัครใหม่กับเหงา โหงกเหงก นักจัดรายการวิทยุ ป.ต.อ. และได้เป็นนักร้องแต่อยู่กับ เหงา โหงกเหงก เห็นแนวโน้มว่าอนาคตจะไม่ดี จึงเปลี่ยนอีกครั้ง จากวงเหงา โหงกเหงก ไปอยู่ที่วงสนทยา แดนสุพรรณ เขาไปอยู่วงศักดิ์ สนทยา ราวปี  พ.ศ. 2510  มาอยู่กับสมานมิตร เกิดกำแพง แหลมทองได้มีโอกาสบันทึกแผ่นเสียงเป็นครั้งแรกในเพลง คิดถึงน้อง ซึ่งเป็นงานประพันธ์ของครูสมานมิตร เขาอยู่กับครู 2 ปีกว่าจนกระทั่งพิณศรีวิชัย กำลังโด่งดังขึ้น ตัวเองจึงมาอยู่ด้วย อยู่จนกระทั่งวงพิณศรีวิชัย เลิกราไปแล้ว จึงหยุดร้องเพลง มาเอาทางด้านการทำดนตรี อเร้นท์เพลงในเวลาต่อมา ประวัติแหลมทอง บัวไทย

 ผลงานเพลงดัง 

ผลงานเพลงที่ประพันธ์และร้องด้วยตนเอง 

 ปราณีที่รัก
 นาแล้ง
 คนใจหิน 
 คอยน้องที่หาดทราย
 ลาก่อนความหลอกลวง
 ตามใจคุณ

งานเพลงที่ประพันธ์ให้คนอื่นร้อง

 อีเม้งลืมแม่ (ยอดรัก สลักใจ)
 ผมยังไม่ตาย (ยอดรัก สลักใจ)
 สกุลคนงาม (สุรชัย สมบัติเจริญ) 
 ไม่รักก็แล้วแต่ (พิมพา พรศิริ) 
 รักอ้อให้รอแป๊บ (ยุ้ย ญาติเยอะ)  
 อย่างงั้นเรอะ (บุญโทน คนหนุ่ม)

 งานอเร้นท์เพลง 

ทำดนตรีหรืออเร้นท์เพลงให้นักร้องที่มีชื่อเสียงหลายคน อาทิ ศรเทพ ศรทอง พรพรรณ วนา กำแพง พิมพ์ใจ แทน นครปฐม ละอองดาว ก้าน แก้วสุพรรณ วังไพร อยุธยา  มนต์ไพร ลูกราชบุรี

 ชีวิตครอบครัว 
อยู่กับครอบครัวที่อบอุ่นเป็นอย่างยิ่งกับ คุณอัญชัน ธงศรี ที่เขตตลิ่งชัน กรุงเทพมหานครฯ
# เอเดียม
เอเดียม (Adium) เป็นโปรแกรมเมสเซนเจอร์บนระบบปฏิบัติการ Mac OS X สนับสนุนโพรโทคอลการพูดคุยหลายชนิด โดยพัฒนามาจากไลบรารี libpurple โปรแกรมพัฒนาขึ้นด้วย API ของ Mac OS X ที่ชื่อ Cocoa และใช้วิธีการพัฒนาแบบซอฟต์แวร์เสรี มีสัญญาอนุญาตใช้งานเป็น GPL

 ความต้องการของระบบ 
Adium 1.3 ต้องการ Mac OS X 10.4 หรือใหม่กว่านั้น สำหรับผู้ใช้ Mac OS X 10.3.9 ควรที่จะใช้เวอร์ชัน 1.0.6 ในทางตรงกันข้ามผู้ใช้ Mac OS X 10.2 ก็่ควรจะต้องใช้เวอร์ชัน 0.89.1

Adium 0.88 และเวอร์ชันที่สูงกว่านั้นได้ถูกสร้างออกมาด้วย Universal binaries

 โพรโทคอลที่สนับสนุน 
 Bonjour
 Facebook Chat
 Gadu-Gadu
 IRC (ยังจำกัดอยู่ที่ trunk builds เท่านั้น)
 LiveJournal
 Lotus Sametime
 MeBeam โดยใช้ปลั๊กอิน
 MySpaceIM
 Novell GroupWise
 OSCAR ประกอบด้วย AIM, MobileMe (เดิมคือ .Mac) และ ICQ 
 Skype โดยใช้ปลั๊กอิน
 Tlen โดยใช้ปลั๊กอิน
 Windows Live Messenger
 XMPP (เดิมคือ Jabber) ประกอบด้วย Google Talk และ LiveJournal
 Xfire โดยใช้ XBlaze ปลั๊กอิน
 Yahoo! Messenger
 Yahoo! Japan
 Zephyr
# สมัชชาประชาชาติมลายูปัตตานี
สมัชชาประชาชาติมลายูปัตตานี หรือ สภาประชาชนปัตตานี  เป็นองค์กรที่เกิดขึ้นจากการประชุมร่วมของเบอร์ซาตู คณะทำงานเพื่อเอกราชปัตตานี และคณะกรรมการเจรจาเพื่อประชาชนมลายูปัตตานี เมื่อ 15 มิถุนายน พ.ศ. 2540 สำนักงานใหญ่อยู่ที่เมืองฮัมบวร์ค ประเทศเยอรมนี

จุดประสงค์หลัก
 เพื่อรวมการต่อสู้ขององค์กรต่าง ๆ ให้มีประสิทธิภาพ 
 เพิ่มอำนาจต่อรองกับรัฐบาลไทย 
 เน้นการต่อสู้ตามหลักศาสนา 
 พยายามยกระดับองค์กรขึ้นเป็นรัฐบาลพลัดถิ่นของรัฐปาตานีใช้ชื่อว่า รัฐบาลแห่งรัฐอิสลามมลายูปาตานีพลัดถิ่น (Kerajaan Negara Melayu Islam Patani Dalam Buangan) และกำหนดให้ 15 มิถุนายนเป็นวันชาติปาตานี แต่ไม่ได้รับการยอมรับ

โครงสร้างและการต่อสู้
โครงสร้างองค์กรประกอบด้วย สภาอูลามาหรือผู้ทรงคุณวุฒิ สภาซูรอหรือสภาจัดทำนโยบาย และคณะกรรมการบริหาร การเคลื่อนไหวเน้นการเคลื่อนไหวทางการเมืองและการโฆษณาชวนเชื่อ ยังไม่มีรายงานเกี่ยวกับการปฏิบัติการด้วยอาวุธ
# สร้อยเพชร พรสุพรรณ
สร้อยเพชร พรสุพรรณ มีชื่อจริงว่า ช้วน เสือมี เป็นนักร้องลูกทุ่ง เกิดที่อำเภอวิเศษชัยชาญ จังหวัดอ่างทอง มาสมัครร้องเพลงครั้งแรกกับ อาจารย์จรัญ พลับจั่น ผู้สร้างนักร้องและนักจัดรายการชื่อดังที่สถานีวิทยุ ป.ต.อ. สีแยกเกียกกาย บางซื่อ 

วิธีการทดสอบเสียงของอาจารย์จรัญ ไม่เหมือนใครให้ สร้อยเพชร ไปยืนร้องเพลงหน้าป้อมยามที่ ป.ต.อ. โดยบอกว่าถ้าร้องได้ ยินดีรับร่วมงาน สร้อยเพชรก็แน่จริง ไปยืนตะโกนร้องเพลงดังลั่นไม่อายผู้คนเดินผ่านไปมา กอปรกับสร้อยเพชรเป็นคนเสียงดี อาจารย์เลยตกลงรับมาสนับสนุนอย่างจริงจัง 

บันทึกเสียง ครั้งแรก พ.ศ. 2518 คือเพลง "ผู้ผิดหวัง" งานประพันธ์ของ โผผิน พรสุพรรณ นักประพันธ์มือฉมังในสมัยนั้น งานเพลงที่บันทึกเสียงตามมา ไม่ว่าจะเป็น รักใครไม่เท่าน้อง ป่าลั่น พบนางบ้านนา แอ่วเอื้องเมืองเหนือ นะจังงัง ตีคล้องร้องเป่า รักก่อนคนเก่า โหมโรง หนาวอีกแล้ว เปรียบน้องเหมือนรถเก๋ง รำมะนาหาคู่ คนหลายแฟน ดีกรีรัก แอ่วสาวเหนือ เสียงไก่ขัน ป่าลั่น 

อาจารย์จรัญ ทำวงอยู่พักใหญ่ รู้สึกเบื่อ จึงยุบวง ปล่อยให้สร้อยเพชร สานต่อไปได้อีกระยะหนึ่งก็ยุบวงในที่สุด ส่วนสาเหตุที่ไม่ใช้ชื่อตามจังหวัดที่นักร้องเกิด เหมือนผู้สร้างส่วนใหญ่ อาจารย์บอกว่าช่วงนั้น นักร้องจากจังหวัดสุพรรณมาแรงเลยต้อง "ฟีเวอร์" ตามไปด้วย

สร้อยเพชร พรสุพรรณ เสียชีวิตด้วยโรคประจำตัว เมื่อปี พ.ศ. 2547สร้อยเพชร พรสุพรรณ

 ผลงานเพลง 
 พบนางบ้านนา
 ตีฆ้องร้องเป่า
 ป่าลั่น
 โหมโรง
 ผู้ผิดหวัง
# โม่ สัมบุณณานนท์
โม่ สัมบุณณานนท์ เกิดเมื่อ 28 ตุลาคม พ.ศ. 2449 ที่กรุงเทพฯ เป็นบุตรของนายกิ๊ด-นางอุ่น สัมบุณณานนท์ เป็นพี่ชายของคำรณ สัมบุณณานนท์ นักร้องชื่อดัง
แชมป์มวยนักเรียน
เมื่อเป็นนักเรียนโรงเรียนปทุมคงคา โม่เริ่มสนใจกีฬามวยสากลที่เรียกกันในสมัยนั้นว่ามวยฝรั่ง หัดมวยครั้งแรกเมื่อ พ.ศ. 2464 ขณะอายุ 18 ปี กับครูวาด ยิ้มละมัย พ.ศ. 2465 เข้าแข่งขันมวยนักเรียนรุ่นข. (126 ปอนด์) ตกรอบคัดเลือก พ.ศ. 2466 เข้าแข่งขันรุ่นเดิมอีกครั้ง ได้รางวัลชนะเลิศ พ.ศ. 2467 ย้ายไปเรียนโรงเรียนพณิชยการวัดแก้วแจ่มฟ้าล่าง สมัครเข้าแข่งมวยนักเรียนรุ่นข.อีก ได้รางวัลชนะเลิศอีกครั้ง พ.ศ. 2468 ถูกเกณฑ์ทหารจึงต้องออกจากโรงเรียน จน พ.ศ. 2470 จึงปลดประจำการกลับมาซ้อมมวยอีกครั้ง

ชกชนะนักมวยต่างชาติ
เมื่อมีการจัดให้นักมวยสากลชาวไทยชกกับนักมวยสากลต่างชาติเป็นครั้งแรกเมื่อ 7 ธันวาคม พ.ศ. 2472 โม่ขึ้นชกกับ ยีซิล โคโรน่า (ฟิลิปปินส์)และเป็นฝ่ายชนะน็อคในยกที่ 4 ซึ่งถือเป็นประวัติศาสตร์ของมวยสากลเมืองไทย
โม่ VS ยีซิล โคโรน่า
การชกระหว่างโม่กับโคโรน่านั้นมีนายเย ดี เพาเวลด์ ชาวอังกฤษเป็นผู้ตัดสินและมีการกระจายเสียงโดยหน่วยวิทยุทหารเรือไปต่างประเทศด้วย

การชกในยกที่ 1 โม่เป็นฝ่ายเดินบุกชกโคโรน่าอย่างต่อเนื่องจนโคโรน่าหน้าบวมปากแตก แต่กรรมการยังไม่ยอมจับแพ้ การชกดำเนินไปถึงยกที่ 4 ซึ่งยังเป็นไปในแบบเดิม พ.ต.ท. พระรักษาพลบุรีนายตำรวจที่ดูแลการชกจึงเข้าไปขอให้ยุติการชกเสียเพราะเกรงนักมวยฟิลิปปินส์จะเป็นอันตราย กรรมการจึงยุติการชกและตัดสินให้โม่เป็นฝ่ายชนะที.เค.โอ. ไปในยกนี้เอง

ลำตัดพญาลอมวยสวนสนุกได้บรรยายการชกระหว่างโม่กับโคโรน่าไว้ดังนี้

โอคัมโปขอแก้มือ
หลังจากชกชนะในวันนั้น เทอรี่ โอคัมโป ติดต่อท้าทายโม่ เพื่อแก้มือแทนโคโรน่า โม่ตอบปฏิเสธไปหลายครั้ง เพราะถือว่าตนเป็นนักมวยสมัครเล่น แต่เมื่อ โอคัมโปไม่ยอมเลิกท้าทาย โม่จึงตัดสินใจขึ้นชกด้วย เป็นเหตุให้ เจ้าคุณภักดีนรเศรษฐ์ เจ้าของห้างน้ำแข็งนายเลิศ ซึ่งเป็นนายจ้างของโม่ไม่พอใจ จึงปลดโม่ออกจากงาน การถูกปลดออกจากงานนี่เองทำให้โม่หมดกำลังใจ และเป็นฝ่ายแพ้น็อค โอคัมโป ยก 4 ในที่สุดเมื่อ 7 กุมภาพันธ์ พ.ศ. 2473

แขวนนวม
หลังจากชกแพ้ครั้งนั้น โม่ได้ประกาศเลิกชกมวยโดยเด็ดขาด พ.ศ. 2474 เข้าทำงานที่กรมรถไฟหลวงจนเกษียณเมื่อ พ.ศ. 2508 ถึงแก่กกรรมเมื่อ 26 พฤษภาคม พ.ศ. 2520 ด้วยโรคเบาหวานกับเส้นเลือดในสมองอุดตัน รวมอายุได้ 72 ปี
อ้างอิง
 สมพงษ์ แจ้งเร็ว. โม่ สัมบุณณานนท์ นักชกไทยคนแรกที่พิชิตมวยฝรั่ง. ศิลปวัฒนธรรม. ปี่ที่ 4(8). มิถุนายน 2526. หน้า 90-97
มโ สัมบุณณานนท์
มโ สัมบุณณานนท์
# นงเยาว์ ดาวสุพรรณ
นงเยาว์ ดาวสุพรรณ เป็นนักร้องจากสุพรรณบุรี เป็นศิษย์ของครูสุรพล สมบัติเจริญ (ราชาเพลงลูกทุ่ง)

 ประวัติ 
นงเยาว์เกิดเมื่อ 7 กันยายน พ.ศ. 2492 ที่ตำบลดอนกำยาน อำเภอเมือง จังหวัดสุพรรณบุรี มีชื่อสกุลจริงว่า นงเยาว์ ฉายวงศ์ บิดาชื่อ ย้วน มารดาชื่อ พิมพา ฉายวงศ์ เรียนหนังสือที่โรงเรียนวัดพันตำลึง จบชั้นประถมศึกษาปีที่ 4 แล้วไม่ได้เรียนต่อ เนื่องจากต้องช่วยพ่อแม่ทำนา

 เส้นทางเข้าวงการ 
"วงดนตรีสุรพล  สมบัติเจริญ" ไปเปิดทำการแสดงที่วัดแถวบ้านของเธอ  ทองใบ รุ่งเรืองนักแต่งเพลงประจำวงดนตรีสุรพลได้ไปซื้อข้าวโพดต้มที่ร้านคุณอาของนงเยาว์ คุณอาจึงฝากนงเยาว์ให้ครูทองใบพาไปสมัครกับครูสุรพลแต่โดยปกติครูสุรพลจะไม่รับนักร้องเวลาทำการแสดงต้องไปประกวดที่กรุงเทพฯ เท่านั้น แต่เนื่องจากเกรงใจครูทองใบจึงยอมให้นงเยาว์ขึ้นร้องเพลง

เมื่อครูสุรพลได้ฟังนงเยาว์ร้องเพลงจบ ถึงกับต้องอุทานว่า "พบแล้วช้างเผือกในป่า" แต่สุรพลกลับไม่รับเข้าประจำวงเพราะนงเยาว์ขึ้นเวทีร้องเพลงไม่ยกมือไหว้ใครเลย ต่อมาวงดนตรีสุรพล สมบัติเจริญมาเปิดทำแสดงใกล้บ้านเธอครูทองใบจึงพาเธอเข้าไปหาครูสุรพล สมบัติเจริญอีกครั้ง ครั้งนี้ครูสุรพลรับเธอเข้าประจำวง นงเยาว์จึงได้เริ่มเป็นศิลปินลูกทุ่งจริงจังเมื่ออายุได้ 17 ปี บันทึกแผ่นเสียงครั้งแรกในชีวิต คือเพลง "ชื่นใจคนจน" งานประพันธ์ของอาจารย์จิตรกร บัวเนียม เมื่อปี พ.ศ. 2512 เพลงนี้ร้องแก้กับเพลง "คนจนน้อยใจ"   ของศรีไพร ลูกราชบุรี

ผลงานเพลงที่สร้างชื่ออื่น ๆ เช่น พี่จ๋าอย่าเจ้าชู้, สงสารพี่แทน, เบื่อหน้าคนขี้หนาว, ความฝันบ้า ๆ, หัวบ่ดี, ตลุงรักราชบุรี, ชอบว่าจริง ๆ, อดีตรักวันลอยกระทง

 ปัจจุบัน 
ปัจจุบัน นงเยาว์ ดาวสุพรรณอยู่กับครอบครัว ค้าขายเล็ก ๆ น้อย ๆ ประเภทโชห่วย อยู่ที่เขตวงเวียนใหญ่ กทม. และยังรับเชิญร้องเพลงเหมือนนักร้องเก่าท่านอื่น ๆ
# ท่าอากาศยานนานาชาติโลแกน
ท่าอากาศยานนานาชาติเจเนอรัล เอ็ดเวิร์ด ลอเรนซ์ โลแกน (General Edward Lawrence Logan International Airport) อยู่ที่เมืองบอสตัน รัฐแมสซาชูเซตส์ สหรัฐอเมริกา รองรับการเดินทางภายในสหรัฐอเมริกา และไปยังแคนาดา, ยุโรป และลาตินอเมริกา และเป็นท่าอากาศยานหลักของสายการบินเจ็ตบลูแอร์เวย์, เดลต้า แอร์ไลน์, ยูเอสแอร์เวย์ และอเมริกันแอร์ไลน์ รวมถึงคอนติเนนตัลคอนเนคชั่นที่ให้บริการเส้นทางท้องถิ่นจากที่โลแกนนี้ด้วย

 อาคารผู้โดยสาร และสายการบิน 
 อาคารผู้โดยสาร เอ (อาคารผู้โดยสารเดลต้า) 
 เดลต้า แอร์ไลน์
 เดลต้าคอนเนคชั่น ให้บริการโดย คอมแอร์
 เดลต้าคอนเนคชั่น ให้บริการโดย โชโตโกวแอร์ไลน์
 เดลต้าคอนเนคชั่น ให้บริการโดย บิกสกายแอร์ไลน์
 เดลต้าชัตเทิล ให้บริการโดย เดลต้า แอร์ไลน์

 อาคารผู้โดยสาร บี 
 อาคารเทียบเครื่องบินฝั่งเหนือ 
 อเมริกันแอร์ไลน์
 อเมริกันอีเกิล

 อาคารเทียบเครื่องบินฝั่งเหนือ 
 ยูเอสแอร์เวย์
 ยูเอสแอร์เวย์ ให้บริการโดย อเมริกันเวสต์แอร์ไลน์
 ยูเอสแอร์เวย์เอ็กซ์เพรส ให้บริการโดย ยูเอสแอร์เวย์
 ยูเอสแอร์เวย์เอ็กซ์เพรส ให้บริการโดย โคลแกนแอร์
 ยูเอสแอร์เวย์เอ็กซ์เพรส ให้บริการโดย โชโตโกวแอร์ไลน์
 ยูเอสแอร์เวย์เอ็กซ์เพรส ให้บริการโดย พีเอสเอแอร์ไลน์
 ยูเอสแอร์เวย์เอ็กซ์เพรส ให้บริการโดย เพียดมอนต์แอร์ไลน์
 ยูเอสแอร์เวย์เอ็กซ์เพรส ให้บริการโดย รีพับบลิคแอร์ไลน์
 ยูเอสแอร์เวย์เอ็กซ์เพรส ให้บริการโดย แอร์วิสคอนซิน
 สปิริตแอร์ไลน์
 อลาสกาแอร์ไลน์
 แอร์แคนาดา
 แอร์แคนาดาแจ๊ซ

 อาคารผู้โดยสาร ซี 
 คอนติเนนตัล แอร์ไลน์
 คอนติเนนตัลคอนเนคชั่น ให้บริการโดย คอมมูตแอร์
 คอนติเนนตัลเอ็กซ์เพรส ให้บริการโดย เอ็กซ์เพรสเจ็ตแอร์ไลน์
 เคปแอร์
 เจ็ตบลูแอร์เวย์
 มิดเวสต์แอร์ไลน์
 ยูไนเต็ดแอร์ไลน์
 ยูไนเต็ดเอ็กซ์เพรส ให้บริการโดย เมซาแอร์ไลน์
 แอร์ทรานแอร์เวย์

 อาคารผู้โดยสาร อี (อาคารผู้โดยสารระหว่างประเทศ) 
 กาตาร์แอร์เวย์
 เตอร์กิชแอร์ไลน์
 ทีเอซีวี
 นอร์ทเวสต์แอร์ไลน์
 นอร์ทเวสต์แอร์ลิงก์ ให้บริการโดย พินนาเคิลแอร์ไลน์
 บริติช แอร์เวย์
 ฟลายโกลบสแปน
 ฟินน์แอร์
 รอยัลแอร์มาร็อก
 ลุฟต์ฮันซา
 เวอร์จิ้น แอตแลนติก แอร์ไลน์
 สวิสอินเตอร์เนชันแนลแอร์ไลน์
 อัลอิตาเลีย
 เอสเอทีเออินเตอร์เนชั่นเนล
 เอมิเรตส์แอร์ไลน์
 แอร์ฟรานซ์
 แอร์ลินกัส
 แอโรเม็กซิโก
 แอล อัล
 ไอซ์แลนด์แอร์
 ไอบีเรียแอร์ไลน์

 สายการบินขนส่งสินค้า 
 คิตตีฮอว์กแอร์คาร์โก
 ดีเอชแอล
 เทรดวินส์คาร์โก
 เฟดเอ็กซ์ เอ็กซ์เพรส
 ยูพีเอส
 แยงซีริเวอร์เอ็กซ์เพรส
 อเมริกันแอร์ไลน์คาร์โก
 แอร์แอตแลนตา ไอซ์แลนดิก คาร์โก